### OSNOVNA ŠKOLA MATIJA ANTUN

**RELJKOVIĆ, CERNA**

**32272 CERNA, Šetalište dr. F. Tuđmana 3**

FINANCIJSKI PLAN

O Š MATIJA ANTUN RELJKOVIĆ, CERNA

ZA 2025. GODINU

I PROJEKCIJA FINANCIJSKOG PLANA

ZA 2026. I 2027. GODINU

OSNOVNA ŠKOLA MATIJA

ANTUN RELJKOVIĆ, CERNA

32272 CERNA

Šetalište dr. Franje Tuđmana 3

Broj RKDP: 10250

Razina: 31

Razdjel: 000

Matični broj: 03307794

OIB: 27935656585

Šifra djelatnosti: 8520

OBRAZLOŽENJE PRIJEDLOGA FINANCIJSKOG PLANA

OSNOVNE ŠKOLE MATIJA ANTUN RELJKOVIĆ, CERNA

ZA 2025. GODINU

1. **Sažetak djelokruga rada proračunskog korisnika**

Redovna djelatnost Osnovne škole Matija Antun Reljković, Cerna je osnovnoškolsko redovno obrazovanje djece. U sastavu škole nalazi se i Područna škola u Šiškovcima. Nastava u obje škole organizirana je u jutarnjoj i poslijepodnevnoj smjeni, u petodnevnom radnom tjednu sa slobodnim subotama.

Redovna, izborna, dodatna i dopunska nastava izvode se prema nastavnim planovima i programima koje je donijelo Ministarstvo znanosti, obrazovanja i mladih, Operativnom i Godišnjem izvedbenom odgojno-obrazovnom planu i programu rada te školskom kurikulumu za školsku godinu 2024./2025.

Školu pohađa 294 učenik koji su raspoređeni u 18 razrednih odjela.

|  |  |  |  |  |
| --- | --- | --- | --- | --- |
| REDNI  BROJ | ŠKOLA | BROJ UČENIKA | BROJ RAZREDNIH ODJELA | BROJ ZAPOSLENIH |
| 1. | CERNA | 265 | 15 | 51 |
| 2. | PŠ ŠIŠKOVCI | 29 | 1 kombinirani +2 | 3 |
|  | UKUPNO | 294 | 18 | 54 |

Planiramo da će iduće školske godine školu pohađati otprilike jednak broj učenika.

U školi radi pedesetičetiri (54) zaposlenika po redovnom programu i jedna pomoćnica u nastavi.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti i učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* U skladu s odredbama Odluke o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2024/2025. te Uputama osnivačima osnovnoškolskih ustanova za provođenje Odluke o kriterijima i načinu financiranja, odnosno sufinanciranja troškova prehrane za učenike osnovnih škola Ministarstvo znanosti, obrazovanja i mladih osigurava sredstva za financiranje, odnosno sufinanciranje troškova prehrane učenika. Ministarstvo znanosti, obrazovanja i mladih mjesečno osigurava i doznačava sredstava za financiranje, odnosno sufinanciranje troškova prehrane učenika osnivaču Vukovarsko-srijemskoj županiji na temelju broja učenika uključenih u prehranu te koji su redovito pohađali osnovnu školu i u tekućem mjesecu bili uključeni u prehranu prema podatcima iz e-Dnevnika. Osnivač nakon primljenih sredstava novce raspoređuje školama a škole su dužne provoditi nabavu i pripremu te podjelu obroka za školsku prehranu učenika.
* Škola sudjeluje u projektima Školske sheme voća i povrća te mlijeka i mliječnih proizvoda u osnovnim i srednjim školama. Cilj ovog projekta je promicanje uravnotežene prehrane i dobrih prehrambenih navika djece u odgojno-obrazovnim ustanovama, a provodi se u odgojno-obrazovnim ustanovama podjelom besplatnih obroka voća i povrća učenicima osnovnih i srednjih škola te mlijeka učenicima osnovnih škola i to kao zaseban obrok, neovisno o obroku u okviru školske prehrane. Projekt se provodi u suradnji s Ministarstvom poljoprivrede i Ministarstvom zdravstva a sredstva su osigurana iz sredstava Europske unije i Ministarstva poljoprivrede.
* Od 2019. škola sudjeluje u projektu Školskog mednog dana. Svrha Programa školskog mednog dana je educiranje djece i njihovih roditelja o važnosti konzumiranja meda kao i uključivanja meda u prehranu, a slijedom čega će se osigurati stvaranje boljih uvjeta za pozicioniranje meda hrvatskih pčelinjaka na tržištu.Potreba za Programom školskog mednog dana proizlazi također iz činjenice da je u ranoj razvojnoj fazi djece moguće oblikovati prehrambene navike djece s ciljem trajnog povećanja udjela meda u njihovoj prehrani. Program školskog mednog dana provodi se na čitavom teritoriju Republike Hrvatske u prvim razredima osnovnih škola. Sredstva za provedbu projekta osigurana su iz sredstava Ministarstva poljoprivrede.
* U tijeku je i provedba projekta Pomoćnici u nastavi za djecu s teškoćama u razvoju. Nositelj projekta je Vukovarsko – srijemska županija, a naša škola je osigurala jednog pomoćnika u nastavi koja će biti angažirani do 31. kolovoza 2024. godine.

1. **Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi (NN, br. 87/08., 86/09.,92/10., 105/10., 90/11., 5/12., 16/12., 86/12., 94/13., 152/14., 07/17., 68/18., 8/19., 64/20., 151/22., 155/23. i 156/23.)
* Zakon o ustanovama (NN, br. 76/93., 29/97., 47/99., 35/08., 127/19. i 151/22.)
* Zakon o proračunu (NN, br. 87/08., 136/12. ,15/15. i 144/21.)
* Pravilnik o proračunskim klasifikacijama (NN, br. 4/2024.)
* Pravilnik o proračunskom računovodstvu i računskom planu (NN, 158/2023.)
* Zakon o fiskalnoj odgovornosti (NN, br. 111/18. i 83/23.)
* Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN, br. 78/11., 106/12., 130/13., 19/15., 119/15. i 95/19.)
* Upute za izradu Proračuna Vukovarsko-srijemske županije za razdoblje 2025.-2027., dopis Upravnog odjela za obrazovanje i društvene djelatnosti
* Statut OŠ M.A. Reljković – Cerna
* Pravilnik o radu Škole
* Godišnji izvedbeni odgojno – obrazovni plan i program rada za školsku godinu 2024./2025. (skraćeno: GPP)
* Školski kurikulum Osnovne škole M. A. Reljković-Cerna, nastavne i izvannastavne aktivnosti za školsku godinu 2024./2025.

1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške već godišnje operativne planove (GPP i školski kurikulum) prema planu i programu koje je donijelo Ministarstvo znanosti, obrazovanja i mladih.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova. Na primjer pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

**OBRAZLOŽENJE OPĆEG DIJELA FINANCIJSKOG PLANA**

1. **Sažetak računa prihoda i rashoda**

Financijski plan Škole za 2025. godinu predlaže se u ukupnom iznosu od 1.279.301 EUR prihodi poslovanja i 1.279.301 EUR rashodi poslovanja.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada O Š M. A. Reljković, Cerna su:

Program: 1020 Javne potrebe u školstvu

* 31 Vlastiti prihodi, skupina 661, prihodi od najma školske športske dvorane, odnosi se na prihode i rashode za provedbu dodatnih aktivnosti škole prema Planu i programu rada te obnovu nefinancijske imovine
* 43 Ostali prihodi za posebne namjene, Prihodi po posebnim propisima 652, sastoje se od prihoda i rashoda od sufinanciranja, uplate roditelja za oštećene i izgubljene udžbenike i ekskurzije učenika i sl.
* 51 Ostale pomoći, Opći prihodi i primitci, skupina 636, odnosi se na prihode i rashode iz državnog proračuna za financiranje rada zaposlenih radnika, nabavku udžbenika, lektiru i sl.
* 52 Pomoći EU , javne potrebe u odgojno-obrazovnom sustavu VSŽ, skupina 636, odnosi se na prihode i rashode iz državnog proračuna za financiranje rada zaposlenih pomoćnika u nastavi, medni dan i sl.
* 61 Donacije, odnosi se na donacije od trgovačkih društava za pomoć u realizaciji školskih izleta i za poboljšanje uvijeta rada
* 71 Prihodi od prodaje NFI i naknade s osnova osiguranja, Prihodi od nefinancijske imovine 642, odnose se na prihode i rashode od darivanja učenika za ostvarenje rezultate i sl.

Program: 1052 Javne potrebe u odgojno-obrazovnom sustavu VSŽ

* 51 Ostale pomoći, Opći prihodi i primitci, skupina 671, Proračun Županije Vukovarsko-srijemske za plaće za pomoćnike u nastavi, školska shema voća, povrća i mlijeka (15%), školska prehrana, Higijenske potrebštine;
* 52 Pomoći EU , Javne potrebe u odgojno-obrazovnom sustavu VSŽ, skupina 636, odnosi se na prihode i rashode iz državnog proračuna za financiranje rada zaposlenih pomoćnika u nastavi, školska shema voća, povrća i mlijeka (85%) i sl.

Program: Financiranje OŠ prema minimalnom standardu

* 48 Prihodi za posebne namjene, skupina 671, Proračun Županije Vukovarsko-srijemske za financijske i materijalne troškove (stvarni troškovi), materijalne troškove poslovanja, troškove za izgradnju, rekonstrukciju, adaptaciju i opremanje škole te tekuće, hitno i plansko održavanje i obnovu objekata i opreme škole;

**Prihodi iz državnoga proračuna**

Prihodi su planirani u skladu s propisanim indeksom rasta za tu vrstu rashoda. Također, upišemo li razred više, doći će do povećanja izdataka za redovni rad odnosno dođe li do promjene u realizaciji nastave (jednosmjenski rad). Ostali troškovi za zaposlene odnose se na izdatke za dar djeci, jubilarne nagrade, pomoći zaposlenicima, otpremninu za odlazak u mirovinu i sl. Statistički, svake godine imamo izdatke za pet pomoći za slučaj smrti članova uže obitelji zaposlenika i sl.. Također, trošak za isplatu jubilarnih nagrada ovisi o broju zaposlenih koji navrše broj godina rada potrebnih za ugovorenu isplatu. Na troškove prijevoza najviše utječu zamjene za zaposlene na bolovanja te u 2025. i narednim godinama. Ministarstvo znanosti, obrazovanja i mladih, na račun škole doznačuje i sredstva za nabavku lektire te nabavku školskih udžbenika.

**Prihodi od Županije**

* Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna sukladno čemu smo primijenili zadane indekse;
* Od tako dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje tekuće godine, tj. troškove energije, te rashod za zdravstveni pregled zaposlenika koji je ugovoren Kolektivnim ugovorom za zaposlene u osnovnoškolskim ustanovama
* U rashodima iz kategorije općih troškova prvo smo planirali „obvezne“ rashode za komunalne usluge (voda, odvoz smeća, deratizacija...), rashode za telefon, platni promet te obveznu pedagošku dokumentaciju i uredski materijal. Nakon toga planiramo ostale troškove prema prioritetima funkcioniranja škole;
* Sredstva za organizaciju natjecanja nisu planirana ni na prihodovnoj niti na rashodovnoj strani, jer u trenutku izrade financijskog plana ne znamo hoćemo li biti domaćini kojeg natjecanja te koliko će sudionika takvo natjecanje obuhvatiti;

**Vlastiti prihodi**

* Vlastiti prihodi škole odnose se na prihode škole za iznajmljivanje školske športske

dvorane. U skladu s Odlukom o načinu obavljanja vlastite djelatnosti, te načinu korištenja i uplaćivanja dijela ostvarenog vlastitog prihoda osnovnih i srednjih škola od 27. svibnja 2002 godine, Klasa: 601-01/02-01/04, Urbroj: 2188/1-02-02-1 škola ima obvezu 60% ostvarenih prihoda od najamnine uplaćivati u županijski proračun. Ostatak prihoda nakon uplate u proračun županije Vukovarsko-srijemske planiramo utrošiti na usluge tekućeg i investicijskog održavanja ŠS dvorane, za nabavku opreme i sl.

**Namjenski prihodi od sufinanciranja**

* Namjenski prihodi od sufinanciranja obuhvaćaju prihode sufinanciranja ekskurzija učenika, jednodnevih izleta, posjeta kazalištu te prihode od naknade štete za oštećene i izgubljene udžbenike i imovinu škole od strane roditelja naših učenika.

**Obrazloženje posebnog dijela financijskog plana**

U sklopu redovnog programa obrazovanja u predloženi financijski plan uključeni su troškovi plaća i materijalnih prava svih zaposlenika, redovni režijski troškovi, potreban materijal za nastavni proces i redovno održavanje škole, troškovi službenih putovanja koje su pravo i obveza svakog nastavnika, troškovi školskih sportskih natjecanja, troškovi voća te mlijeka i mliječnih proizvoda za učenike u sklopu Sheme školskog voća i povrća te mlijeka i mliječnih proizvoda, Mednog dana i svi ostali potrebni troškovi vezani uz aktivnosti u godišnjem planu i programu škole.

Planirani rashodi za nabavu nefinancijske imovine odnose se na nabavu obveznih udžbenika učenicima i opremanje knjižnice lektirnom građom i opreme koja je potrebna redovnom poslovanju škole.

Cilj projekta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ je povećati socijalnu uključenost i integraciju učenika s teškoćama u razvoju u odgojno-obrazovnim ustanovama na način da im se pruži potpora u usvajanju sadržaja nastavnog plana i programa škole koju pohađaju.

Cilj projekta shema školskog voća i povrća te mlijeka i mliječnih proizvoda, odnosno dodjela besplatnih obroka voća i povrća te mlijeka i mliječnih proizvoda, učenicima je povećanje unosa svježeg voća i povrća i mlijeka te smanjenja unosa hrane s visokim sadržajem masti, šećera i soli u svakodnevnoj prehrani učenika, podizanje razine znanja o važnosti zdrave prehrane i nutritivnim vrijednostima svježeg voća i povrća i mlijeka te edukacija učenika u cilju smanjenja otpada od hrane.

Od 2019. škola sudjeluje u projektu Školskog mednog dana. Svrha Programa školskog mednog dana je educiranje djece i njihovih roditelja o važnosti konzumiranja meda kao i uključivanja meda u prehranu, a slijedom čega će se osigurati stvaranje boljih uvjeta za pozicioniranje meda hrvatskih pčelinjaka na tržištu.Potreba za Programom školskog mednog dana proizlazi također iz činjenice da je u ranoj razvojnoj fazi djece moguće oblikovati prehrambene navike djece s ciljem trajnog povećanja udjela meda u njihovoj prehrani. Program školskog mednog dana provodi se na čitavom teritoriju Republike Hrvatske u prvim razredima osnovnih škola. Sredstva za provedbu projekta osigurana su iz sredstava Ministarstva poljoprivrede.

Temeljem Odluke o kriterijima i načinu dodjele sredstava radi opskrbe školskih ustanova i skloništa za žene žrtve nasilja Ministarstva rada, mirovinskog sustava, obitelji i socijalne politike od 2023. godine financira nabavku higijenskih potrepština za djevojčice od 5. do 8. razreda osnovnih škola. Nakon primljenih sredstava škola provodi nabavu higijenskih potrepština te ih dijeli učenicama od 5. do 8. razreda.

**IZVJEŠTAJI O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PRETHODNOJ GODINI**

U drugoj polovini svake kalendarske godine, Škola ukazuje mogućnost za nabavu robe, usluga ili radova koje su nastavnicima i stručnim suradnicima potrebne radi obavljanja posla i/ili poboljšanja uvjeta na radnome mjestu i u skladu s tim se izrađuje financijski plan za slijedeću godinu. Pokazatelj učinka br. 1 je postotni broj realiziranih zahtjeva za nabavom roba, usluga ili radova potrebnih za nastavni proces u odnosu na broj traženih. Ciljana vrijednost je 90% koja je i ostvarena, a time smo dokazali da je financijski plan usklađen sa potrebama i ciljevima Škole.

|  |  |  |
| --- | --- | --- |
| Broj zahtjeva za nabavom | Broj realiziranih zahtjeva | Indeks |
| 6 | 6 | 100% |

Ulaganjem u opremu za nastavni proces postižu se bolji rezultati i veće zadovoljstvo i motiviranost učenika i nastavnika na rad u suvremeno opremljenom prostoru za učenje. Pokazatelj učinka br. 2 je povećanje opremljenosti učionica radi podizanja kvalitete nastavnog procesa. Ciljana vrijednost je nastavak ulaganja u opremu sukladno Državnom pedagoškom standardu osnovnoškolskog sustava odgoja i obrazovanja, što je u 2024.g. i ostvareno.

|  |  |  |
| --- | --- | --- |
| Oprema | 2023. | 2024. |
| Ulaganja u opremu | 34.933,52 eur | 31.666,65 |

Stručno usavršavanje nastavnika je pravo i radna obveza kako bi mogao učinkovito i visokokvalitetno obavljati odgojno-obrazovnu djelatnost. Pokazatelj učinka br. 3 je postotni udio broja nastavnika kojima je u kalendarskoj godini financiran odlazak na stručno usavršavanje u odnosu na ukupan broj zahtjeva nastavnika za odlazak na stručno usavršavanje. U ekonomskoj situaciji u kojoj se nalazimo, smatramo da je realna ciljana vrijednost 90%. Rezultat je 100% čime je ostvarena ciljana vrijednost.

|  |  |  |
| --- | --- | --- |
| Broj zahtjeva nastavnika za odlaskom na stručno usavršavanje | Broj realiziranih zahtjeva nastavnika za odlaskom na stručno usavršavanje | Indeks |
| 94 | 94 | 100% |

Ukoliko se usvojenim proračunom ne izmijeni Financijski plan predložen od strane upravljačkog tijela, isti se smatra konačnim Financijskim planom s datumom usvajanja proračuna od strane Vukovarsko-srijemske županije.

Ravnatelj:

Mato Bošković, prof.